Downloaded from YTS.MX
Official YIFY movies site: YTS.MX
Egy barátommal érkeztem Pamplonába, július 6-án.
Felmentünk az óvárosba.
Pamplonai nők!
Pamplonai férfiak!
- Éljen San Fermín! - Éljen!
Gora San Fermin!
Gora!
Visszamentünk a kocsihoz, mert a barátom fáradt volt.
Leültem egy padra, egy férfi mellé.
Azt mondta: „Óriási buli ez a San Fermín. ”
Megkérdezte: „Egyedül jöttél ide?”
Nem állt ellen? Nem próbált elmenekülni?
Nem.
Sokkban voltam.
Azt akartam, hogy vége legyen. Behunytam a szemem. Kizártam mindent.
Nem pontosabb leírása az esetnek az,
hogy nem kizárt mindent,
hanem konszenzuális szexuális kapcsolatot létesített velük?
Nem.
Hiszek neked!
A legrosszabb nem a nemi erőszak volt, hanem az, ami utána jött.
Nem hittem volna, hogy ez vár rám.
NEM VAGY EGYEDÜL
PAMPLONA, NAVARRA TARTOMÁNY, SPANYOLORSZÁG
2016. JÚLIUS 7.
A filmben színészek és színésznők vallomásai hallhatóak.
Ezek szó szerinti kivonatai a hivatalos vallomásoknak
és kihallgatásoknak, amiket részben szerkesztettünk.
Az áldozatok nevét megváltoztattuk az anonimitásuk védelme érdekében.
Azon az estén az volt a feladatom,
hogy a pamplonai óvárosban járőrözzek,
gyalogosan.
A központba érkezett a hívás.
Segélyhívó.
Egy fiatal nő azt mondta…
Azt mondta nekünk, hogy megerőszakolta…
négy férfi, és szeretné bejelenteni.
Rendben, úton vagyunk.
TÉRFIGYELŐ ÉJJEL 3 ÓRA 40 PERC
Odafutottam.
A lány nagyon sírt.
Beszélgetni kezdtem vele.
Megtört hangon elmondta,
hogy megerőszakolták.
Sokkban volt.
Azt állította, hogy négy férfi tette.
„Jól van. Milyen ruha volt rajtuk?”
Azt válaszolta, hogy San Fermín-es ruhák.
Arra gondoltam: „Úristen!”
Tűt keresünk a szénakazalban.
SÜRGŐSSÉGI OSZTÁLY
Bevittek a kórházba.
Vártunk az orvosra, hogy látleletet vegyen.
A lány nagyon félt.
Szorította a kezemet. Kérte, hogy maradjak mellette.
Hogy ne hagyjam magára.
Aztán felültettek egy székre, és sokféle gyógyszert adtak.
Sürgősségi fogamzásgátlót, és nemi betegség elleni szereket.
Azt kérdezte: „Hogy mondjam el az anyukámnak?
Hogy mondjam el ezt neki?”
Mi ekkor már abban az épületben voltunk, ahol a bűncselekmény történt.
Bementünk egy nagyon nyomasztó,
szűk helyiségbe.
Hangszigetelt volt az ajtaja.
Tompíthatta a sikolyokat.
Kétség sem fért hozzá, hogy nemi erőszak történt.
Méghozzá elég súlyos.
Egy kollégám felhívott és elmondta, hogy mi történt.
A fenébe is, még csak 24 órája kezdődött a fesztivál,
és már egy ilyen súlyos bűncselekmény történt.
Ráadásul egy olyan városban,
amely tudatos a nemi alapú erőszak terén.
PAMPLONA NEMET MONDUNK A NEMI ALAPÚ ERŐSZAKRA
A ZAKLATÁS NEM FLÖRTÖLÉS. NE LÉPD ÁT A HATÁRT!
TILOS A SZEXUÁLIS AGRESSZIÓ
NE ERŐSZAKOLJ
Szörnyű volt…
Minden erőfeszítésünk és kemény munkánk ellenére
nem tudtuk megelőzni ezt a bűntényt.
Azok, akik már átéltek nemi erőszakot,
tudták, hogy mi vár ránk, és főleg a lány számára.
Gyerünk! Mozgás!
Gyerünk! Indulás!
SMS-ben tudtam meg.
Nekem is van lányom, és a lányom
szintén Pamplonában volt akkor, amikor ez a fiatal nő,
úgy, mint sokan mások.
Egy helyi rendőrnő
úgy döntött, leül a kamerafelvételek elé, és végignézi őket.
Megtudtunk róluk pár dolgot.
Négy sevillai férfi volt,
nagyjából 20-25 év közöttiek, a magasságuk pedig 165-175 cm volt.
Hastetkójuk volt.
Háromnak volt szakálla.
Talált pár lehetséges egyezést.
Csak pár képkockán.
PAMPLONAI RENDŐRKAPITÁNYSÁG
Rövid, világosbarna hajuk volt.
Amikor beértünk, a négy férfi körbeállt és lelökött a földre.
Behunytam a szemem, és megadtam magam nekik.
Reggel 8:20-kor egy rendőr bejelentette, hogy négy fiatalember
andalúz akcentussal ott áll a korlátnál.
Lehettek sevillaiak.
Mindnek szakálla volt.
És tényleg Sevillából jöttek.
Az egyikük csendőrként azonosította magát.
Nagyon nyugodt és együttműködő volt.
Meglepődtem.
Azt mondta, volt egy ötödik társuk is, de nem tudja, hol van.
Ez a rész nem stimmelt,
mert négy férfiról volt szó, nem ötről.
Csak az egyiküknek volt tetoválás a hasán.
Eközben még két társaságot azonosítottunk.
Az első csoport miatt őket elengedtük.
És próbáltuk megkeresni ennek a társaságnak a járművét.
Guerrero, a csendőr azt mondta, hogy egy Fiat Bravóval
érkeztek Pamplonába.
Elindultunk megkeresni, hátha ott van az ötödik tag,
és tisztázhat pár dolgot.
Szóval elkezdtük átfésülni a környező utcákat.
Szörnyű dolog történt, és ez árnyékot vetett az ünneplésre.
Mindannyian idegesek voltunk.
Végre meglett a kocsi.
A négy férfi később érkezett,
majd megjött az ötödik is, akit azonosítottunk.
Ekkor megláttunk egy tetkót,
amit korábban az arénánál nem vettünk észre.
ÉLJ A MÁNAK
Letartóztattuk az öt férfit.
Mert bármelyikük elkövető lehetett, vagy mindannyian.
Az áldozat nem tudta pontosan, hogy hányan voltak az elkövetők.
Épp iszogattam a városban, július 7-én ezt csinálja az ember.
ÜGYÉSZ
A kollégám felhívott, és elmondta, hogy mi történt.
„Tényleg? Öten?
Hogyhogy nem mondta egyikük sem, hogy hagyják abba?”
Ez nagyon megdöbbentett.
Elkoboztuk a mobiljaikat.
Találtunk több csetcsoportot, bennük a bűntényről szóló információkkal.
Az egyik csoport neve az volt: „Farkasfalka”.
CABEZUELO: A FARKAS EREJE A FALKÁBAN REJLIK
BARÁT1: KELL HOZNUNK KLOROFORMOT, GINÁT
HA MINDANNYIAN ERŐSZAKOLNI AKARUNK
PRENDA: JÓ REGGELT
HÁROM ÉS FÉL ÓRÁVAL A BŰNTÉNY UTÁN
ÖTEN DUGTUNK MEG EGY CSAJT
MILYEN FASZA EZ A KIRUCCANÁS
PRENDA: VAN EGY VIDEÓ
Eltelt néhány óra.
Szóval elindultam,
hogy találkozzak
ezzel a fiatal nővel, akinek amúgy van neve is.
Mivel hús-vér ember.
Elvittem az egyik krízislakásunkba.
Még sokáig fent voltam.
Azok a ruhák voltak rajtam, amikben Pamplonába érkeztem.
Lezuhanyoztam.
Javasoltam, hogy hívjuk fel a szüleit.
Felhívta őket, de nem tudott megszólalni.
Leblokkolt. Sírni kezdett. Azt mondta: „Sajnálom. ”
És végül én beszéltem az anyjával.
Hallottak az esetről, mert beszámoltak róla a tévében.
Azt gondolták, nem lehet az ő lányuk.
De aztán megtudták, hogy mégis ő az.
Jöjjön az az eset, ami megrázta a San Fermín fesztivált!
Ez még nem megerősített hír, de úgy tudom, öt férfit letartóztattak.
Igen, az üggyel összefüggésben.
Óvadék nélküli letartóztatásba helyeztek az öt férfit.
Rosszul indult a fesztivál, ami már régóta fellép a szexuális erőszak ellen.
Mindig készen állunk, de reméljük, hogy nem kell az utcára vonulnunk.
De ha történik valami,
tudjuk, hogyan reagáljunk rá.
Életbe léptetjük a nemi alapú erőszak elleni protokollt.
TÜNTETÉS A VÁROSHÁZÁNÁL ESTE 9-KOR
A SZEXUÁLIS ERŐSZAK ELLEN
GYŰLÉS MA ESTE! GYERE EL! ADD TOVÁBB! #NŐKELLENIERŐSZAK
Nincs következmények nélküli nemi erőszak!
Különösen forró nap volt.
Emlékszem, hogy egy izzadságcsepp
végigcsorgott a hátamon.
Nagyon mérges voltam.
Ez az eset hatalmas dühvel tölt el minket!
Szeretnénk teljes, baráti támogatásunkról biztosítani
azt a nőt, aki elszenvedte ezt az erőszakot.
Volt egy hasonló eset 2008. július 7-én, amikor meggyilkolták Nagore Laffage-ot.
NYOLC ÉVVEL KORÁBBAN
Ő itt a húszéves Nagore Laffage Casasola.
José Diego Yllanes kezei által halt meg.
A férfi pszichiáter volt
abban a kórházban, ahol Nagore gyakornokként dolgozott.
Amikor Nagore visszautasította a közeledését, a férfi agyonverte.
Igazságot kell szolgáltatni. Szolgáltassanak igazságot!
Ennyi.
Július 7-e szörnyen fájdalmas nap számomra.
Itthon voltam, és hívást kaptam Pamplonából.
NAGORE ANYJA
Elmondták, hogy mi történt vele.
Emlékszem, hogy kiszálltam az ágyból,
és kimentem a gyűlésre.
Támogattam őket, mert ők is támogattak engem.
Mellettem álltak, és úgy éreztem,
hogy viszonoznom kell.
Amikor megbíztak az üggyel,
egyből Nagore esete jutott eszembe.
A PAMPLONAI ÖNKORMÁNYZAT ÜGYVÉDJE
Azon nyomban.
Azt az ügyet is én vittem Pamplona megbízásából.
Mély nyomot hagyott bennem az eset, mert nem szolgáltattunk igazságot.
A NEM NEMET JELENT
Nagore esete megmutatta, hogy mi történik velünk.
És hogy valamit tennünk kell ellene.
Addig harcolunk, amíg ezen nem sikerül változtatnunk!
Minden nemi erőszaktevő megbűnhődik!
VÉDŐÜGYVÉD
- Hogy vannak? - Most beszéltem az ügyfelemmel.
Jól vannak.
Annyit kértünk, hogy tartsák tiszteletben az ártatlanság vélelmét.
Van egy videó, nem?
Bocsánat, de ez a nyomozás részét képezi.
Majd akkor nyilatkozunk, ha már láttuk.
- Elismerik a szexuális aktust? - Erre nem válaszolhatok.
- Konszenzuálisnak mondják? - Nem válaszolhatok.
Meglátjuk.
Az az időszak elmosódott.
Teljesen összefolytak a napok.
Sokkos állapotban voltam.
A városházán találkoztam az apjával.
Teljesen össze volt törve.
Romokban volt. Kikészült idegileg.
Azt kérdezte: „Megígéri, hogy a városháza végigviszi az ügyet?”
De előre lehetett tudni,
hogy az eljárás során
nemcsak az elkövetők felett ítélkeznek majd,
hanem a lánya felett is.
A 2016-os San Fermín fesztiválnak ezennel vége.
Január egy, február kettő Március három, április négy
Május öt, június hat Július hét, San Fermín
Elég könnyű azonosulni az áldozattal…
MADRIDI AKTIVISTA
…mert mindenki jár városi fesztiválokra.
Elmegyünk Pamplonába
Felhúzzuk a harisnyát
Mindannyian rúgtunk már be, jöttünk össze valakivel.
A lány főiskolás volt. Velünk egykorú.
És nem tett mást, csak bulizott.
Ez nagy ösztönzést adott, hogy lépnünk kell valamit.
De sosem gondoltuk volna,
hogy ilyen nagy hatása lesz.
EGY HÓNAPPAL A BŰNTÉNY UTÁN
KÖRZETI RENDŐRSÉG
RENDŐRNYOMOZÓ NAVARRA KÖRZETI RENDŐRSÉG
A telefonon nagyjából 35 000 fájl volt.
A WhatsApp csak egy ezek közül.
És a WhatsAppon akár 135 000 üzenet is lehet.
Elemeztük mindegyikük viselkedését,
azonosítottuk, hogy ki kicsoda a videókon, és hogy ki mit csinált.
Szóval elmélyültünk az életükben.
Mintha velük utaztam volna Sevillából.
Megismertem őket.
Tudtam mindent.
Ahogy haladtunk a nyomozásban…
ÚJSÁGÍRÓ
…egyre többet megtudtunk róluk.
Az öt vádlott négy gyerekkori barát volt,
és egy ötödik férfi, aki nemrég csatlakozott hozzájuk.
Az egyikük a Csendőrakadémiára járt,
és csendőrként tervezett dolgozni.
Cabezuelo hivatásos katona volt.
Prendát már letartóztatták futballal kapcsolatos incidensek miatt.
Escudero…
borbély volt.
És Boza volt az ötödik férfi.
Ő Prenda egyik barátja volt.
Egy családként működtek. Megőrizték egymás titkait.
Falkaként viselkedtek.
BÍRÓSÁG
A VÁDLOTTAK VALLOMÁSAI
- Jó reggelt! - Jó reggelt!
Az országban mindenki tudja, hogy a vádlottnak joga van hazudni
a bírósági tárgyaláson.
Nem kötelező elmondani az igazságot.
A tanúknak kötelező igazat mondani, de a vádlottaknak nem.
A fociról beszélgettünk, és azt mondta:
„Helyes vagy. Még sosem voltam sevillai fiúval. ”
Azt válaszoltam: „Nem csak én vagyok. Öten jöttünk. ”
Erre ő: „Elbírok öttel is. ”
A vallomásban próbálták igazolni a tetteiket,
azt állítva, hogy az áldozat kezdeményezett,
kiprovokálta, erőltette ezt a dolgot,
de a lány soha nem öt fiúról beszélt.
Azt mondtuk: „Nem bírsz el öttel. ”
Ő erre: „De igen, elbírok öttel. ”
Mindvégig négyet mondott.
- Szóval ő irányította ezt a helyzetet? - Igen.
Minden pozitúrában ő irányított, ő mondta meg, hogy mit akar.
Ő volt mindig a… Ő volt a főnök.
Nagyon élvezte.
Még jobban, mint mi.
Ön szerint miért tett bejelentést, ha minden konszenzuális volt?
Fogalmam sincs.
Talán amiatt, ahogy elváltunk.
Azt hiszem, megsértettük a büszkeségét.
Ha utána hoztunk volna neki egy sört, ez nem történik meg.
Mi volt a céljuk a felvétellel?
Hogy úgy élhessük át mindezt,
mint egy pornófilmet. Amiben mi vagyunk a szereplők.
Nem akartam megnézni.
De a bíró azt mondta, nézzem meg és hívjam fel.
RENDŐRKAPITÁNY
Megnéztem a videót.
Felhívtam a bírót.
Kérdezte, mit gondolok. Hát…
Ugyanarra a következtetésre jutottunk:
Nem most csinálták először.
Miközben vizsgáltuk a telefonjaikat,
történt valami, ami megváltoztatta a nyomozást.
Találtunk két videót.
Láttunk egy fiatal nőt egy autó hátsó ülésén.
Teljesen öntudatlan volt.
- Ez Pozoblanco? - Ez itt Pozoblanco és a farkasfalka.
Fogdosták, és dicsekedtek a tetteikkel.
Nem tudtuk, hogy ki az áldozat. Nem látszott az arca.
Részleteket kerestem, amivel azonosítható lehet a lány.
Nagyon nehéz volt. Nem is gondoltuk, hogy sikerül.
Mert csak a ruháját láttuk.
A metaadatokból kinyertem a helyszínt.
Mivel két videó volt,
meg tudtam állapítani, hogy az autó haladt,
és merre ment.
Mivel úgy tűnt, hogy előtte buliztak,
elkezdtem keresgélni, hogy milyen fesztiválok voltak a közelben,
Egyet se találtam.
Visszatértem a metaadatokhoz.
És ott volt egy másik készítési időpont.
Erre pedig volt találat.
TORRECAMPO, CÓRDOBA 2016 . MÁJUS 1.
Egy lázadó 23 éves lány voltam.
Szerettem bulizni.
Találkoztunk a fiúkkal.
Az egyikük csendőr volt Sevillából, aki itt állomásozott.
Flörtöltünk egy kicsit. Szingli voltam. De csak ennyi. Más nem történt.
Emlékszem, hajnalodott.
Az egyikük felajánlotta, hogy hazavisz.
A katona.
Több mint ezer fotót vizsgáltam meg a karneválról.
Találtam egy sátrat, ahol a vádlottakat lefotózták.
És egyen, csakis egyen
feltűnt egy lány ugyanolyan ruhában.
Ő lehetett az áldozat.
Rákattintottam a képre. Sokan lájkolták.
Megnéztem az összes lájkoló profilját.
Arra gondoltam, köztük lehet a lány.
Szóval belemerültem.
Szeptember elején felhívott egy rendőrnyomozó.
Megkérdezte: „Nem bánja, ha átküldök egy képet egy videóból?”
Én voltam az.
Én voltam.
Sírva fakadt, és azt mondta: „Tudtam!
De senki nem hitt nekem. ”
Leginkább a viccelődéstől voltam rosszul.
A tettük is szörnyű.
De hogy még nevetgélnek is?
Felidézte, hogy félmeztelenül ébredt, egy autó hátsó ülésén.
A fiú követelte, hogy feküdjön le vele.
Ő nemet mondott.
Megütött.
Kidobott a kocsiból, azt kiáltva: „Ribanc!”
Amikor vettem le a ruhámat, találtam egy zúzódást a belső combomon.
Arra gondoltam…
hogy bedrogozhatott.
Talán meg is erőszakolt.
PRENDA TOVÁBBÍTÁS
BOZA: BASSZUS! MIT ADTÁL BE NEKI? BURUNDANGÁT?
KIRÁLY!
Akkoriban a törvény úgy szólt,
hogy ha bedrogoztak,
elvesztetted az eszméletedet, vagy nem vagy ura a tetteidnek,
akkor az nem nemi erőszak.
Hanem szexuális bántalmazás.
Ha történt behatolás, ha nem. Nem számít.
BARÁT2: MEGHALT, VAGY MI?
PRENDA: MEGKEFÉLTE CSIPKERÓZSIKÁT
Ha bedrogoz és megerőszakol 40 férfi, az nem nemi erőszak?
Nem.
Szükség van erőszakra és megfélemlítésre, hogy az legyen.
Eltettem a harisnyát és a ruhát.
Eltettem mindent.
A rendőr megkérdezte: „Be akarja jelenteni?”
Azt feleltem: „Persze. ”
Kitöltöttük a papírokat, és nem telt el 20 perc,
de a sajtó már tudott mindenről.
Az ügy újabb váratlan fordulatot vett a védelem számára.
Az öt vádlott közül négyen egy másik fiatal nőt is bántalmazhattak…
Ez bizonyítja, hogy szexuális ragadozók.
Azt hiszik, hogy megúszhatják,
mert már korábban is megtették ezt, és nem jelentették.
EGY BŰNBANDA NŐKET ERŐSZAKOL
HÁNY NŐ ESHETETT NEKIK ÁLDOZATUL?
JEGYEZZÜK MEG EZEKNEK A SZADISTÁKNAK AZ ARCÁT!
Egy év telt el a tárgyalásig.
És abban az évben
Agustín Martínez Becerra, az egyik védőügyvéd tudta,
hogy harcolnia kell a médiában.
Hogy a közvélemény mellé álljon.
Nem egyértelmű a videó. A felvételen nem látunk
egyetlen erőszakos cselekményt sem,
semmit, ami alapján ez nemi erőszak lenne.
Már pusztán a jelenlétével
kételyeket tud kelteni, amik aztán felerősödhetnek.
Úgy gondolja, hogy hazudik az áldozat?
- Teljes mértékben. De… - Szóval ön szerint hazudik.
A pszichológusok szerint nem.
Az emberiség történetében a nőkkel kapcsolatos legerősebb sztereotípia,
hogy hazudnak, manipulálnak.
Csak azt mondom, hogy valótlanságokat állít.
EGYETÉRTEK AZ ÜGYVÉDDEL… EZEK AZ EMBEREK ÁRTATLANOK…
AGUSTÍN MARTÍNEZNEK IGAZA VAN. ELÉG VOLT A MANIPULÁCIÓBÓL.
Hat áldozat lesz.
Ha a fiúk bűnösek, ha a lány. Hat áldozat lesz.
A farkasfalka ügyvédje elérte, amit akart:
a lánnyal foglalkozunk, amikor a vádlottakkal kellene.
Agustín Martínez, Prenda ügyvédje. Jó reggelt!
- Jó reggelt, Agustín! - Jó reggelt!
- Jó estét! - Jó estét!
Normális az egy ügyvéd számára,
hogy ennyit szerepel a tévében?
Az lenne?
Valahányszor kimozdultam, mindig erre gondoltam.
Elmentem bulizni, de csak sírtam.
Rémálmok, álmatlan éjszakák…
Bogyókat kellett szednem.
Amikor először találkoztunk személyesen, azt éreztem…
hogy ő csak egy gyermek. Egy kölyök.
Teljesen összetört. Rossz passzban volt.
Figyeltem a híreket, és logikus választ kerestem
mindarra, ami történt.
Néha hajnali hatig sírtam,
képtelen voltam abbahagyni.
A LÁNY HAZUDIK.
MIÓTA MEGY EL EGY TISZTESSÉGES LÁNY ÖT VADIDEGEN FÉRFIVAL?
Televízióban először szólalt meg
az egyik vádlott hozzátartozója.
- Úgy véli, az unokatestvére ártatlan? - Persze.
Tudja meg mindenki:
nem érdekel, mit mondanak az öcsémről és a barátairól.
Mi biztosan tudjuk, hogy ártatlanok.
A fiúk szinte már mártírokká váltak.
CSAK A TÁRSADALMI NYOMÁS MIATT VANNAK BÖRTÖNBEN.
#MAINSTREAMLINCSELÉS #NEMZETISZÉGYEN
A nőnek is utána kellene nézni.
Ha kiléptem a házból, azt éreztem, el fognak rabolni.
Mondtam anyának és a barátaimnak: ha egy nap eltűnök, akkor az ezért lesz.
A szülei sokszor érezték, hogy elveszítik őt.
Az anyja azt mondta nekem, hogy már rá sem ismernek.
„Nem tudom, hogy kibírja-e. ”
„Lehet, hogy összeroppan, és sosem áll talpra. ”
Pamplonai nők!
Pamplonai férfiak!
- Éljen San Fermín! - Éljen!
Mindig is jó tanuló voltam.
De már nem tudtam figyelni.
Otthagytam az iskolát.
A média nem akart beszélni
a szexuális erőszakról és bántalmazásról.
Nem tárták fel, hogy miért történik ez,
inkább cirkuszt csináltak belőle.
Az ötös számú épületnél
a fiatalemberek egy itteni lakó után bementek az épületbe.
Nagyon alaposan megvizsgálták
Prenda kézírását.
A levél azt sugallja,
hogy az írás nagyon feszültté teszi.
- Tényleg? - Igen.
Ez a farkasfalka szabálya.
A médiaszenzáció megosztotta a közvéleményt.
Vagy a lánynak hittél,
vagy a fiúknak.
A macsóizmus sok embert megöl ebben az országban!
- Igen, Patricia. - Ha meglincselik őket…
Ugyan már!
…bírósági tárgyalás helyett, az igen nagy baj.
Háromszor elítélted a lányt!
- Dehogy! - Háromszor!
Ő csak egy 18 éves lány.
„Vajon erőszak volt vagy konszenzuális szex?”
Szavazhatunk, ha ide vagy ide kattintunk.
Mi? Ez őrület!
Nem gondolja ezt borzasztóan szexistának?
…fontosak a hangüzenetek…
…normális, vonzó férfiak…
- Nincs bizonyíték. - Vagy mégis?
…igazából…
…sevillaiak, és Pamplonában…
16 HÓNAPPAL A BŰNTÉNY UTÁN
A bíróság úgy döntött, hogy zárt ajtós tárgyalást tartanak,
de eddig nem látott óvintézkedéseket is hoztak.
Lefedték papírral az ablakokat.
De sejteni lehetett, hogy még ez a titkosítás sem lesz elég.
- Jó reggelt! - Jó reggelt!
A tárgyalás után beszélhetünk, de most még nem.
Ha kint van a sajtó a bíróság előtt…
Mit tehetnék? Próbálom elkerülni.
Nem viselkedhetünk amerikai ügyészekként, akik mindent elmondanak.
Mi nem így intézzük a dolgokat.
Ezért a hátsó ajtón mentem be, remélve, hogy nem csípnek el.
Nem akartam nyilatkozni.
- Ártatlannak vallják magukat az ügyfelei? - Természetesen.
- Köszönjük! - Köszönjük!
A média rám nem fordított nagy figyelmet,
szóval eléggé észrevétlenül bejutottam.
VÉDŐÜGYVÉDEK
AZ ÁLDOZAT ÜGYVÉDEI
- Nyilatkoznának? - Egyelőre nem.
Egy hónappal a tárgyalás előtt Amerikában berobbant a Me Too-mozgalom.
Az egész világ ezekről az ügyekről beszélt.
Ez az ügy fordulópontját jelenthette annak,
hogy hogyan kezeljük a szexuális erőszakot Spanyolországban.
A munkánk része az áldozatok kísérése.
Ez az ügy nehezebb volt, mint a többi, a nagy felhajtás miatt.
Felvettük és autót cseréltünk.
Ellenőriztük, hogy nem követnek-e.
Egy fiatal nőről beszélünk,
aki szörnyű helyzetbe került.
A hátsó kapun mentünk be,
hogy elkerüljük a kamerákat.
102-ES TÁRGYALÓTEREM
Amikor láttam egyedül sétálni,
úgy tűnt, mintha nem tudná, hogy mi vár rá.
Ellenséges közeg volt.
Három feketébe öltözött bíróval kellett szemben ülnie.
Ez nem könnyű.
Egy barátommal érkeztem Pamplonába, július 6-án.
Leültem egy padra, egy férfi mellé.
Megkérdezte: „Egyedül jöttél ide?”
Azt mondtam: „Nem, egy barátommal, de ő most a kocsiban alszik. ”
Aztán együtt buliztunk, nevettünk, beszélgettünk a fociról…
Három barátjával volt ott.
Mondtam, hogy én is lepihenek a kocsiban.
Azt válaszolták: „Veled megyünk. ”
Egy hotelbe vittek.
Az egyikük mondott egy számot és egy nevet.
A recepciós azt válaszolta, hogy nincs ott szobájuk.
TÉRFIGYELŐ KAMERA ÉJJEL 3 ÓRA 7 PERC
A fiú, akivel egész végig sétáltam,
átkarolt a vállamon, a derekamon.
Kezdtem egy kicsit kényelmetlenül érezni magam.
Kissé balra vették az irányt, egy társasház felé.
Az egyik odajött, hogy megcsókoljon, de nem húzódtam el.
Meg akartam csókolni, és ennyi.
Miközben csókolóztunk, egy másik fiú azt mondta: „Menjünk!”
Ekkor ketten megragadták a csuklóját,
és behúzták az előtérbe?
Igen.
Az egyikük megragadta a derekamat, és lehúzta a leggingsemet.
Behunytam a szemem,
és valahányszor kinyitottam, tetoválásokat láttam,
és bőrt.
Csak nevetgélést hallottam.
Emlékszem, az egyikük azt mondta: „Haver, most én jövök!”
Teljes sokkban voltam.
Azt akartam, hogy vége legyen. Behunytam a szemem. Kizártam mindent.
Csak túl akartam lenni rajta.
Mit tesz több ezer nő nap mint nap?
Ugyanezt. Megadja magát.
Hogy túl legyen rajta.
És a legtöbben nem beszélnek róla.
TÉRFIGYELŐ KAMERA ÉJJEL 3 ÓRA 27 PERC
Egyesével távoztak.
Felöltöztem.
Ekkor jöttem rá, hogy ellopták a telefonomat.
Sírva fakadtam.
Nagyon sokat sírtam.
Úgy döntöttem, leülök egy padra.
Elgyötört voltam.
Ekkor odajött egy pár. Azt mondták:
„Nyugodj meg! Ne sírj! Mi történt?”
Végezetül: beleegyezett abba, ami történt önnel?
Nem.
Egy szobában voltunk a családjával, a tárgyalóterem mellett.
A szülei és a nagynénje számára is megterhelő volt.
Órákig várakoztak ott,
és nem tudták, hogyan halad a tárgyalás.
Védőügyvéd: Nem hallotta, hogy szobát szeretnének?
Konkrétan a szexhez.
Nem.
Vagyis akartak szobát.
Négy embernek kényelmetlen lenne kocsiban aludni.
És nem igaz az,
hogy már előtte is testi kapcsolatba léptek?
Csókolóztak, ahogy mondta.
Nem csak vártak, hogy belopózhassanak a társasházba?
Nem.
Mindenkinek vannak előítéletei sok dologgal kapcsolatban.
Az egyik az, hogy az áldozatnak hogy kéne viselkednie.
Mit várunk el? Hogy az áldozat összeomoljon és sírjon.
De ő egy vidám természetű, társaságkedvelő fiatal nő volt.
Szóval hogy viselkedett a tárgyaláson? Önmagát adta.
Védőügyvéd: Feltehetnék egy kérdést? Általában így szokott ülni?
Tessék? Így kényelmes.
Bár lehetséges, hogy itt ez nem szokás.
Rendben. Amikor először fizikai kapcsolatba kerültek,
érzett ön… Hogy is mondjam, szexuális izgalmat?
Nem emlékszem. Nem. Nem tudom.
Megcsókoltam egy fiút, de ez még nem volt elég hozzá.
Mert ez esetben
kellőképpen benedvesedett ahhoz, hogy szexuális aktus…
Az áldozatok is kemény kérdéseket kapnak.
„Miért ment oda?” „Miért csókolta meg?”
Például Nagore is odament a férfi házához.
És egyesek azt kérdezték: „Miért ment be?”
Mert be akart menni. Ez még nem jogosít fel a megölésére.
Védőügyvéd: Nem állt ellen? Nem próbált elfutni?
Nem.
Sokszor eszembe jutott, hogy Nagore miért nem hagyta magát.
Akkor még élne.
NYOLC ÉVVEL KORÁBBAN UGYANABBAN A TÁRGYALÓTEREMBEN
- Jó reggelt! Ön Ms. Asun Casasola Pardo? - Jó reggelt!
- Nagore anyja. - Igen.
Nagore ügyében
a bíró az esküdtszékhez fordult:
„Fel szeretnének tenni kérdést Nagore édesanyjának?”
Tisztelt esküdtszék, lenne esetleg kérdésük?
„Nagore flörtölős volt?”
Ezt kérdezte tőlem az esküdtszék.
Mégis kit akartak elítélni?
González bíró: Hogy jelezte nekik, hogy sokkos állapotban van?
És hogy nem egyezik bele a szexuális aktusba.
Nem beszéltem. Nem tettem semmit. Megadtam magam és behunytam a szemem.
González bíró: Egyértelmű, hogy nem érzett fájdalmat az incidens során.
Sajnálom, nem nyilatkozom.
De elégedett azzal, ahogy a lány meghallgatása zajlott?
Nézzen rám!
- Volt beleegyezés. - Igen.
Nem! Ha nem mondta ki, hogy igen, nem volt beleegyezés.
Még ha igent mondott is, ha meggondolja magát, vége.
Nem tudom. Többet kellene megtudnunk a lányról.
Egy magánnyomozó jelentése hitelteleníti a fiatal nőt,
és lángra lobbantja az ügyet.
Bizonyítékát adja annak, hogy a lányt nem rázták meg a történtek.
A nyomozók követték őt egy környékbeli uszodába.
Lefotózták, hogy együtt vacsorázik a családjával egy étteremben.
Nem csak az otthonában, a főiskolán, a mindennapi életében figyelték meg.
Elemezték a közösségi oldalait is.
A közelmúltban csak egy fénykép volt,
amit készített és feltöltött az Instagram-profiljára.
BÁRMIT IS CSINÁLSZ, DOBD LE A BUGYIT!
A pólón szerepelt egy idézet a Super Shore című tévéműsorból.
A barátaimmal hordtuk azon a nyáron.
Egy Instagramra feltöltött fotó
hogyan döntheti el azt, hogy erőszak történt vagy sem?
Nem akartam, hogy összekapcsoljanak az üggyel.
Nem mondtam el másoknak.
Nem tehettem ki sírós fotót,
hogy mindenki azt kérdezgesse: „Mi történt?”
Normálisan akartam viselkedni, és nálam a posztolás, a bulizás volt az.
Volt egy olyan érzésem, hogy ez egy generációs vita.
Hatvanévesek ítélik meg, hogy mit csinálnak a húszévesek.
Az a bíró, aki figyelembe vette a magánnyomozó beszámolóját
a lány későbbi viselkedéséről,
nem vette figyelembe az üzeneteket, amiket a vádlottak váltottak
a bűntett előtti napokban.
Király lenne, ha így öten megdugnánk egy dagadt csajt a San Fermínen!
Nagyon élveznénk! Jobb lenne, mint egyedül megkefélni egy dögös csajt.
Csak azokkal a WhatsApp-üzenetekkel foglalkoztak, amiket aznap este küldtek.
…hogy később ne mondhassák, hogy az alapvető jogaikat megsértették,
és ez érvénytelenítse az ítéletet.
A bíróság csak olyan bizonyítékot vesz figyelembe…
HISZEK NEKED, NŐVÉREM
HISZEK NEKED
NŐVÉREM, HISZEK NEKED
Úgy döntöttünk, tartunk egy gyűlést,
hogy támogassuk, mert borzasztóan érezhette magát.
Nem fogadtuk el a helyzetet.
Az utolsó pillanatban folyamodtunk engedélyért,
én voltam a kérelmező, és azt mondtuk, pár ezer embert várunk.
NŐVÉREM, HISZEK NEKED
A metrón ültem, és emlékszem, rengeteg fiatalt láttam
transzparensekkel.
A nem nemet jelent! Minden más erőszak!
Hiszek neked!
Egy rendőr azt mondta:
„Húszezren vannak, és ez a szám folyamatosan nő. ”
Hiszek neked!
MI VAGYUNK A FARKASFALKA IGAZSÁGOT A NŐKNEK
A nem nemet jelent! Minden más erőszak!
NŐVÉREM, HISZEK NEKED
Ránéztem a barátomra, és azt mondtam:
„Nem hiszem el, hogy ezt én szerveztem!
Jól felkavartam a dolgokat. ”
Ne csak nézz, csatlakozz!
„Nagyon szűk ez az utca, itt nem maradhatunk. ”
Jött néhány idősebb nő, és azt mondta:
„A 70-es években feminista gyűléseket tartottunk. ”
Ha túl nagyra nőtt a létszám,
mentünk tovább engedély nélkül. ”
Ez az ügy egy újabb csepp volt
egy hatalmas tengerben.
EZ NEM ELSZIGETELT ESET #HISZEKNEKED
A megmozdulás fél 8-kor kezdődött.
A tüntetők a szexuális bűncselekményekkel kapcsolatos ítéleteket is kritizálják.
A bíróság felmentette őket, mert a lány beszélgetett a támadóival,
és szexuálisan elérhetővé tette magát.
A bíróság úgy ítélte meg, hogy nem ellenkezett.
Az egyik leghíresebb bírósági ítélet szerint
az áldozat miniszoknyát viselt,
és ezzel provokálta a vádlottat.
Minden megváltozott ezekben az alcáceri otthonokban.
Három tinédzsert brutálisan meggyilkoltak,
miután megkínozták és megerőszakolták őket.
57 NŐT ÖLTEK MEG
IGAZSÁGOT! NŐVÉREM, HISZEK NEKED
Egy fiatal nő, a 19 éves Rocío Wanninkhof
eltűnt Cala de Mijasban, hazafelé tartva.
A tegnap megtalált holttest Sonia Carabantesé.
A teste részben meztelen volt.
Sandrát megerőszakolták, áthajtottak rajta és felgyújtották.
Sevillában egy 17 éves lány eltűnésének ügyében nyomoznak.
Marta del Castillónak hívják.
Továbbra is keresik A Coruñában Dianát, a 18 éves madridi lányt.
Elment a barátaival, de sosem tért haza.
Ha nem halsz meg, itt senki nem foglalkozik veled.
Senki. Sem az újságírók, sem a bírók, sem a rendőrség. Senki.
Hiszek neked!
HAZAFELÉ TARTVA SZABAD AKAROK LENNI, NEM BÁTOR
Elég volt!
Ennek véget kell vetni.
Ha ti nem oldjátok meg, akkor majd mi.
Itt vagyunk! Nem erőszakolunk!
Volt egy közös érzés,
amiért tüntettünk, hogy miért fontos ez.
Ez egy üzenet volt az áldozatnak és minden más nőnek.
Bárki lehetett volna.
A felvétel 96 másodperces volt.
Csak azt tudtuk bizonyítani, ami ez idő alatt történt.
De még sok minden történt, amit sosem tudunk meg.
Mi van a San Fermín-i videón?
A videón látszik, hogy öt férfi tárgyként használ egy nőt.
Az áldozatot sarokba szorították.
Megrémülve leguggolt. Becsukta a szemét.
A lány egy szót sem szólt.
Semmit. Egyáltalán.
Eközben a férfiak beszélgettek egymással.
Parancsokkal utasították az áldozatot.
Váltásokról beszéltek, azt mondták: „Én jövök. ”
Érezhető volt a lány iránti megvetésük.
Nevetgéltek.
Egy teljes alávetettségben lévő nőt láttam.
Irányították, rángatták, visszatartották.
Az áldozat fájdalmasan nyögött egyet.
Az egyikük megszólalt:
„Haver, ez így nem okés. ”
Valami történhetett,
amivel az egyikük nem értett egyet, és leállították a felvételt.
Nagyon megdöbbentett a videó.
Odaállna, kérem? Jó. Remek.
Még sosem nyilatkoztam…
VÉDŐÜGYVÉD
…még sosem nyilatkoztam a sajtónak.
De most először fontosnak érzem elmondani,
hogy ma 100%-osan bizonyítást nyert,
és a jelentés ezt majd meg is magyarázza,
hogy a szex teljesen konszenzuális volt.
Két szakértőnk is ezen a véleményen van, akik megnézték a felvételt.
Bárki, aki ezt konszenzuális szexuális aktusnak tekinti,
hat felnőtt között,
annak komoly problémái vannak.
Ez nem buli volt.
Egy ember szenvedett,
a többiek pedig
megerőszakolták.
Ügyésznő: Emlékszik, amikor azt vallotta, hogy a lány volt a főnök?
Igen.
Még mindig így gondolja, vagy változott a véleménye?
Hát, lehetséges, hogy nem fejeztem ki magam érthetően.
Azt továbbra is fenntartom, hogy kommunikált velünk.
- Beszéltek? - Nem sokat.
- Ő beszélt? - Nem igazán.
Egyszer sem mondta, hogy „ne” vagy „állj”.
Eljutottunk a főnökösködéstől odáig,
hogy: „Nem mondta, hogy 'nem', ezért igennek vettük. ”
Egyesével mentünk ki. Mindenki azután, hogy elélvezett.
- Miért vitték el a telefonját? - Az hiba volt. Mohóság.
Ha tényleg konszenzuális volt,
akkor miért hagyták ott félmeztelenül,
és miért vitték el a mobilját? Teljesen nonszensz.
Mindig olyan érzésem volt,
hogy nem értették,
milyen súlyú dolgot tettek.
- Uraim… - Ég a lámpa.
EGY ÓRÁVAL A BŰNTÉNY UTÁN
- Most fekszünk le. - Most fekszünk le.
- Csöves stílusban. - Egy folyosón.
Talán volt a fejükben egy sztereotipikus nemi erőszaktevő,
és ők nem olyannak látták magukat.
Ahogy mondták, azt próbálták átélni, hogy milyen lehet pornófilmben szerepelni.
A pornóoldalakon rengetegen kerestek rá a videóra.
Már 11-12 éves fiúk is hozzáférnek pornográf tartalmakhoz,
akik ennyi idősen még nem tudják feldolgozni a látottakat, és ez…
A fiúk és a lányok
a pornóból vonnak le következtetéseket, hogy mit jelent férfinak vagy nőnek lenni.
…hogy a nőket tárgyiasítjuk, és a férfiak…
A férfiakat megtanítják, hogy legyenek kitartóak, és a „nem” nem jelent semmit.
A baj az, hogy se az iskolában, se otthon nincs szexuális felvilágosítás.
Lehet, hogy a pornó a társadalmi felfogásunkat is tükrözi.
Szörnyekként festették le őket,
olyanokként, akiket nem ismerünk.
Senki nem akar egy bűnöző testvére, apja, unokatestvére lenni.
Senki nem akarja, hogy az ő rokona legyen.
De így van.
A farkasfalka tárgyalásának utolsó két napja következik.
Az ügyésznő nagyon meggyőző volt.
Szétzúzta a védelem érveit.
Az egyik ügyvéd szerint
a mentősök győzködték a lányt, hogy tegyen bejelentést.
Egy másik ügyvéd azt mondta, azért tett bejelentést, mert levideózták.
Martínez Becerra azt mondta, hogy a vádlottak ostobák,
fajankók, együgyűek és gyerekesek, de rendes emberek.
Rendes srácok. Jó a kapcsolatuk a…
- Szabad? - Csendet!
Jó a kapcsolatuk a családjukkal.
És igen, olyan magatartást tanúsítottak,
ami bőven hagy kívánnivalót maga után.
De nem a karakterüket kell megítélnünk.
Nem azt ítéljük meg, hogy valaki jó-e vagy rossz.
Lehet, hogy ők öten teljesen normális életet folytatnak.
Lehetnek jó barátok, jó gyerekeik a szüleiknek,
de mindeközben bűnözők is.
Kérem! Ez az utolsó nap!
Kommentálná a záróbeszédeket?
Megvoltak a záróbeszédek. Reméljük, igazságos ítélet születik.
Ennyit tudok mondani.
A tárgyalás után át kellett sétálnom egy nagy parkon.
Olyan helyzetbe kerültem,
hogy hasonló dolgokat éreztem, mint amit a tárgyaláson megvitattunk.
„Mi a félelem?” „Mi a megfélemlítés?”
A barátaimra gondoltam.
És eszembe jutott…
minden szexuális erőszak, amit első kézből megtapasztaltunk.
Nyilván jóval idősebb vagyok, mint az áldozat.
És az én generációmat
arra tanították, hogy legyünk óvatosak. Ne sétáljunk egyedül.
Mintha a mi hibánk lenne, hogy nem tettünk kellő óvintézkedést önmagunk megvédésére,
amikor az igazi probléma az, hogy senkinek nem szabadna
megerőszakolnia minket.
Nem bátor akarok lenni.
Nem akarom hősnek érezni magam,
hogy éjjel kettőkor sétáltatom a kutyámat.
Nem akarok a WhatsApp csoportba mindig beírni,
hogy hazaértem, és másoktól is ezt olvasni.
A tárgyalás rávilágított arra, hogy milyen ellentmondásosan beszélünk a témáról.
Követeljük vissza a szabad élethez való jogunkat,
ahol félelem nélkül mehetünk ide-oda,
ahol nem kell félnünk a berúgástól,
sem attól, hogy kivel megyünk haza.
Rossz, mert a fiamnak azt mondom: „Érezd jól magad! Ne keveredj balhéba!”
Amikor a lányom megy el, neki meg azt: „Érezd jól magad! Légy óvatos!”
Ez nem igazság.
Nem igazság.
Amikor a tárgyalás lezárult,
a család úgy érezte, hogy megtett mindent.
„Megtettük ezt az utat. Túl vagyunk a legnehezebb részén. ”
„Már csak várnunk kell. ”
Mondták, hogy folytassam. Ha sírnom kell, sírjak.
Ha üvöltenem kell, üvöltsek. Hogy próbáljak rendes életet élni.
Megpróbáltam.
Amikor véget ért a tárgyalása,
az volt a kérdés, hogy a bíróság hitt-e neki, vagy sem.
Nagyon be voltam ijedve. Úgy voltam: „Úristen!”
A híradók mindig az én ügyemmel kezdtek, és azt mondtam: „Én jövök!”
SAJTÓSZOBA
Néhány órán belül kiderül az ítélet az egyik legfelkapottabb…
Bántalmazás vagy erőszak?
Ahhoz, hogy nemi erőszaknak minősítsék,
bizonyítani kell az erőszakot és a megfélemlítést.
Máskülönben csak bántalmazás.
NYOLC ÉVVEL KORÁBBAN
Remélem, hogy ma az igazság győzedelmeskedik
ebben a tárgyalóteremben,
hogy megnyugodhassunk.
Mert ez gyilkosság volt.
A „gyilkosság” szót akartam hallani.
Megölte a lányt két órányi ütlegelés után. Nem adta fel magát.
Megpróbálta feldarabolni a lány holttestét.
José Diego Yllanest emberölésért ítélték el, nem gyilkosságért,
miután végzett egy Nagore Laffage nevű fiatal nővel.
Arra jutottak: a lány tévesen gondolta, hogy a férfi meg akarja erőszakolni.
Feljelentéssel fenyegetőzött, és a férfi bedühödött.
Az, amit odabent hallottam…
az őrület.
Csak a férfinak hittek.
HISZEK NEKED
Nyolc évvel ezelőtt
a bíróság igazságtalan volt Nagoréval.
Úgy véltem, most igazságot szolgáltatnak.
Biztosra vettem, hogy elhangzik a „nemi erőszak”.
Ne feledjük, hogy míg a védelem felmentést kért,
addig az ügyészi hivatal és az ügyész 22-25 év börtönt.
Három bíró volt.
És csak az egyikük,
ez elnöklő bíró olvasta fel az ítéletet.
- Megvan? - Igen, szóltak a teremből.
Az elnöklő bíró elfoglalta a helyét.
Elkezdődik a nyilvános meghallgatás,
aminek célja a végzés és az ítélet kihirdetése.
A végzéssel kezdjük.
El kell ítélnünk, és el is ítéljük José Ángel Prenda Martínezt
a folytatólagos szexuális bántalmazás egyik felelősét.
A legrosszabb félelmeim váltak valóra.
Antonio Manuel Guerrero Escudero: szexuális bántalmazás jogtalan előnnyel.
Szexuális bántalmazás, nem nemi erőszak. Szégyen!
Kilenc év börtönre ítéljük.
- Kilenc év? - Mennyi? Kilenc év?
Fel kell mentenünk, és fel is mentjük a vádlottakat
a következő vádpontokban.
Folytatólagos nemi erőszak.
Nem akartam elhinni.
Nagy csapás volt számomra.
Az egyik legfájóbb pillanat volt Nagore halála óta.
Jól van. Felolvastam az ítéletet.
Nem bántalmazás! Nemi erőszak!
Elégedett?
Nem bántalmazás! Nemi erőszak!
Ami az áldozatnak a leginkább fájt,
az nem a jogi minősítés,
hanem a különvélemény, és amit az jelentett.
Ő Ricardo González bíró a Navarrai bíróságról.
Ez a bíró különvéleményt fogalmazott meg,
és azt kérte, hogy mentsék fel az öt férfit.
González szerint ami történt, idézem:
„Szex idegenek között, szórakozás és élvezet atmoszférájában. ”
A férfiak számára a nő által kiadott hangok szexuális izgalmat sugalltak.
Ő volt az, aki az áldozathoz szólt,
és azt mondta: „Egyértelmű, hogy nem érzett fájdalmat.
Jó napot kívánok…
…döntött a bíróság…
Amikor hallották a döntést, épp a konyhájukban voltak.
AZ ÁLDOZAT JELENLEGI ÜGYVÉDJE
A lány összetört.
Az apja is.
Az anyja azt mondta: „Nem állhatunk meg.
Tovább kell mennünk. ”
Nem bántalmazás! Nemi erőszak!
Nem bántalmazás!
Nem bántalmazás! Nemi erőszak!
Hiszek neked!
Nővérem, hiszek neked!
Hiszek neked!
Nem vagy egyedül!
Mi vagyunk a farkasfalkád!
Továbbra sem nyugodnak a kedélyek.
A bírósági döntés óta naponta vannak gyűlések…
Az utóbbi hetekben hatalmas tüntetéseket láttunk.
FELKAPOTT HASHTAGEK #FARKASFALKA
#HISZEKNEKED #ANEMNEMETJELENT
Az anyukája kijött velem egy tüntetésre.
Nagyon sokat sírt. Tudta, hogy a lányát támogatják.
Részegen vagy egyedül is haza akarok érni!
Hatalmas erőt adott neki,
hogy sokaktól azt hallhatta: „Hiszünk neked. ”
Nem vagy egyedül! Mi vagyunk a farkasfalkád!
Ha ennyi nőt és férfit látsz, akik hisznek neked…
Áldozatként roppant fontos, hogy higgyenek neked.
Úgy éreztem, hogy ez nekem szól.
Nővérem, hiszek neked.
Hiszek neked.
Nővérem, hiszek neked.
Hiszek neked.
HISZEK NEKED
NŐVÉREM, HISZEK NEKED
HISZEK NEKED
MEGFÉLEMLÍTETTEK?
BŰNÖS!
Rájöttem, hogy…
ÍRÓ, ÚJSÁGÍRÓ
…nekünk nőknek el kell mesélnünk a történetünket.
Nem elég az, hogy az utcára vonulunk.
És arra gondoltam: „Ez az! Ez az a pillanat!”
Kiírtam: #Monddelteis
A NŐKÉRT VAGYUNK ITT
Mesélnünk kell a minket ért támadásokról. Ezt kiforgatták.
Oszd meg a történetedet, hogy másokon segíts!
Egyik este elmentem futni.
Egy férfi előugrott egy kuka mögül, és maszturbált.
Mondd el te is!
Egy férfi azt kiáltotta: megerőszakolna, ha nem kislányok lennénk.
Hallották az emberek. Senki nem tett semmit.
Csak mi, nők tudjuk, mennyire rémisztő az,
amikor este, hazafelé sétálva lépteket hallunk magunk mögül.
Mondd el te is!
Országszerte utcára vonultak a tüntetők,
hogy tiltakozzanak a szerintük túl enyhe ítélet ellen.
A döntést követően azonnal tüntetések kezdődtek az országban.
Tüntetés, felzúdulás és felháborodás.
Minden politikai párt kritizálta az ítéletet.
Hétvégén újabb tüntetések várhatóak.
Spanyolországban sokakat felháborított az ítélet,
amiből egyfajta Me Too-mozgalom nőtt ki.
KOPPENHÁGA
DUBLIN
Vele vagyunk!
LONDON
RÓMA
LISSZABON
Ne aggódj, mi vagyunk a farkasfalkád!
BERLIN
PÁRIZS
SYDNEY
Sok mindent magába foglalt.
Amit a nők egy évezredig elfojtottak.
A #Monddelteis hashtaggel már több mint 230 000 tweetet posztoltak.
Három hónapos szerződésem volt.
A főnök azt mondta: kirúg, ha nem fekszem le vele.
Kirúgott három hónap után. A három hónap alatt is folyton zaklatott.
Mondd el te is!
Tizenegy éves koromban az egyik tanárom molesztált.
Nem volt bátorságom beszélni róla 16 évig.
Mondd el te is!
#MONDDELTEIS
A több milliónyi nő együttes hangja entitássá vált.
Egy élő dologgá.
Egy kollégám a péniszére húzta a kezem. Felkiáltottam: „Normális vagy?”
Úgy tett, mintha vicc lett volna. Eddig féltem bárkinek is elmondani.
Mondd el te is!
Tizenhárom éves voltam. Egy férfi falhoz szorított egy hallban.
Megnyalt. Fogdosott. Reszkettem.
Eltemettem magamban. A mai napig.
Mondd el te is!
Nehéz beszélni erről.
Előbb magadnak kell elmondanod, mielőtt másoknak elmesélnéd.
És gyötrelmes a vele való szembenézés.
Ha éjjel lecsúszik a takaróm a földre, megrémülök.
Ez történt velem kis koromban.
A férfi, akinek szeretnie kellett volna, lerántotta rólam.
Így kezdődött. Mondd el te is!
Tizenöt voltam. A fiú, aki tetszett, elhívott egy buliba.
Rávett, hogy igyak. Kihasználta a helyzetet, és megerőszakolt.
Néha még mindig összefutok vele, és rám mosolyog. Mondd el te is!
Kiabáltam: „Kérlek, ne!” Miközben bántalmazott.
Később tértem magamhoz.
Egyedül voltam az utcán, sírtam, fájt mindenem.
Azt mondták, hogy ne túlozzak.
Hallgattam, a mai napig. De elég volt. Mondd el te is!
Háromszor kitöröltem a történetemet.
Még mindig nem tudom, hogy írjam le a pillanatot. Egy nap sikerül.
23 HÓNAPPAL A BŰNTÉNY UTÁN
PAMPLONAI BÖRTÖN
Pontosan hat órakor engedték ki őket.
A farkasfalka mind az öt tagja óvadékkal szabadult.
Az öt elítélt szabadlábon várja a végső ítéletet.
Óvatosan! Hé!
- Seggfejek! Törjétek össze magatokat! - Gyávák!
- Erőszaktevők! - Rohadt szemétládák!
MADRIDI KATONAI BÖRTÖN
- Ott van! - Ez ő! A csendőr!
- Óvatosan! - Kérem!
- Beszélhetnénk? - El az útból!
Az öt férfi visszatér Sevillába.
Hétfőn meg kell jelenniük a városi bíróságon.
Hetente háromszor be kell menniük.
BÍRÓSÁG
Fenntartja az ártatlanságát?
Szégyentelen!
Gazember!
Miért vette el a telefonját, Antonio Manuel?
Miért vette ki belőle a SIM-kártyát?
- Mit gondol a tüntetésekről? - Nem kér elnézést?
- Hagyjanak! - Milyen érzés szabadlábon lenni?
- Rohadék! - Nem voltak problémái?
Gazember!
- Fenntartja az ártatlanságát? - Persze.
A vitatott ítéletet követően az Igazságügyi Minisztérium
felülvizsgálja a szexuális bűncselekmények minősítési rendszerét.
A bizottság, amely felülvizsgálja a szexuális bűncselekményeket,
csak férfiakból áll.
A 20 férfi átlagéletkora meghaladja a 67 évet.
Nehéz megoldani így egy problémát,
ami főleg nőket érint.
Amikor a bíróság kiadta az ítéletet,
rájöttünk, hogy van egy nagy baj.
Az ítélet teljes szövegéhez
egy kóddal lehetett hozzáférni, amiben benne volt az áldozat neve.
XXX XXX A NEVE A RIBANCNAK, AKI FELNYOMTA A FARKASFALKÁT
FELTÖLTÖTTEM A CSAJ KÉPEIT AZ XXXXX-RE
A társadalom egy részét
elkeserítette a bíróság döntése.
Szélsőségeseket, tagadókat…
Azokat, akik támogatták a saját pornó készítését.
A MÉDIA TALÁLTA KI A SAN FERMÍN-SZTORIT.
A POZOBLANCÓI TÖRTÉNET IS KAMU.
Azt hiszem, ami az elmúlt években történt, az összefüggésben áll azzal a fejlődéssel,
amit a feministák és az LMBTQIA szervezetek elértek.
És ami ezt követte, az a konzervatívok reakciója.
#MONDDELTEIS. ÍRJ A FEMINÁCIKNAK! MIÉRT UTÁLJÁTOK A FÉRFIAKAT?
SÉRTŐDÖTT RIBANCOK #MONDDELTEIS
#NEMHISZEKNEKED
Tudjuk, hogy nem hisztek nekünk.
Megnyugodhattok.
Pontosan tudjuk, hogy nem hisztek nekünk. Pont ez a probléma.
ÖSSZEJÖHETNÉNEK A FIÚK BARÁTNŐI ÉS CSALÁDTAGJAI,
HOGY FÉLHOLTRA VERJÉK EZT A LEÁNYT.
Nem akartam elhinni.
Már nem értettem semmit.
A gondolat, hogy eljönnek hozzám…
Szörnyű szorongást váltott ki bennem.
Ekkor már nem bírta el a nyomást.
Külföldre költözött.
Emlékezhetnek, hogy a társaságból négyen
egy pozoblancói lány bántalmazási ügyében is bírósági ítéletre várnak.
Mindenhol őket láttam.
Azt hittem, megőrülök.
Elfogadtam egy interjúfelkérést, hogy a lány lássa: támogatom őt.
Küldtek egy videót,
amin az látható, hogy ketten fogják a mellemet.
Az újságírónak volt bőr a képén azt mondani,
hogy figyelemfelhívási céllal kiposztolta a videót.
Mire hívja fel a figyelmet?
Tudtam, hogy én vagyok az. És mindenki más is tudta.
Besokalltam.
Szorongásos rohamaim voltak.
Szexuális kapcsolat szóba sem jöhetett.
Nem éreztem semmit. Azt sem, hogy nő vagyok.
Néha undorodsz magadtól.
Nagyon sokat fogytam. Nehéz időket éltem meg.
Van úgy, hogy eljutsz egy pontra, és azt mondod: „Nem fog menni.
Nem bírom tovább. ”
És eldobnád az életedet.
Felhívott a polgármester. Csak akkor beszéltem vele.
- Megkérdezte, hogy fellebbezünk-e. - Mondtam, hogy persze.
Az első lépés a Navarrai Fellebbviteli Bíróságnál való fellebbezés volt.
A bíróság azonban helybenhagyta a korábbi ítéletet.
A Navarrai Fellebbviteli Bíróság helybenhagyta az ítéletet,
ami jogi és politikai területen is reakciókat váltott ki.
Újrakezdődtek a tüntetések.
Amikor pár hónapra rá hazajött,
érettebb és erősebb volt.
HISZEK NEKED
Senkinek nem kellene megbánnia azt, hogy iszik, ismerkedik,
egyedül megy haza, vagy miniszoknyát vesz.
Ki kell kényszerítenünk a társadalmi változásokat.
Elhatározta, hogy tovább küzd. A saját döntése volt.
Volt ereje azt mondani: „Még nincs vége. ”
A következő lépés a Legfelsőbb Bíróság volt.
Közel három év után a farkasfalkaügy
befejezheti jogi útját a Legfelsőbb Bíróságon.
Ez nem elszigetelt eset!
Megvizsgálják, hogy történt-e megfélemlítés,
tehát lehet-e nemi erőszaknak tekinteni a bűntényt.
A Legfelsőbb Bíróság hivatalos hely, ahová kevesen juthatnak be.
Félelmetes a tárgyalóterem. Minden félelmetes.
A Legfelsőbb Bíróság volt az utolsó esélyünk.
ELJÁRÓ ÜGYÉSZ
Megkérem az ügyészt, hogy vezesse elő az ügyet.
Nincs bizonyíték arra, hogy az áldozat beleegyezett
a közöttük kialakult testi kapcsolatba.
Nincs bizonyíték arra, hogy az elkövetők az áldozat beleegyezését kérték volna.
Csak az bizonyítható, hogy az áldozat számára roppant kellemetlen élmény volt,
ami miatt sokkos állapotba került, és csak eltűrte az aktust.
Nem beleegyezett. Alávetette magát, és passzív volt.
Az öt gyanúsított erős fizikai felépítésű.
Nem várhatjuk el, hogy az áldozat még nagyobb veszélybe sodorja magát.
Ha megengedik, idéznék a megyei bíróság
áldozattal kapcsolatos kijelentéseiből.
„Tárgyként használták. ”
„Félt és inkább tűrt. ”
„Sikongatott, ami fájdalmat jelez. ”
„A vádlottak élvezték a szexuális aktust,
miután letámadták a felperest. ”
Ezen tények alapján, nem juthatunk más következtetésre,
mint hogy történt megfélemlítés, méghozzá nagyon súlyos.
Először is le kell szögeznünk, hogy a bírósági tárgyalás
nem volt igazságos.
Nem volt jogszerű az eljárás.
Mi dolga lett volna a felperesnek? Hogy nemet mondjon.
Ez a szó annyira emblematikus, hogy szlogenként is használják.
A nem nemet jelent.
És ezt mi is csak hangsúlyozni tudjuk.
A nem nemet jelent.
De ahhoz, hogy így legyen, ki kell mondanod.
Végül, tisztelt bíróság, szeretnénk…
megköszönni…
ennek a bíróságnak…
a megtisztelő figyelmüket.
Már csak az maradt hátra, tisztelt bíróság,
tisztelt bíró urak és bírónők, hogy elismerjék a férfiak ártatlanságát.
Köszönjük, ügyvéd úr.
A meghallgatás ezennel véget ért.
Ezek lehetnek az utolsó szabadon töltött percei. Izgul?
Milyen döntésre számít a Legfelsőbb Bíróságtól?
Úgy gondolja, hogy felmenti a Legfelsőbb Bíróság?
Mit érez most?
Nem sokkal a tárgyalás után
felhívtak a Legfelsőbb Bíróságról, és elmondták.
Futótűzként terjedt a hír.
A Legfelsőbb Bíróság egyetért a közvéleménnyel.
Ez nem bántalmazás, hanem nemi erőszak.
Nemi erőszak volt. Megfélemlítették. Nem egyezett bele az áldozat.
Tizenöt év börtön minden vádlottnak.
MA SPANYOLORSZÁG IGAZSÁGOSABB HELY LETT #HISZEKNEKED
LIBABŐRÖSEN OLVASOM A BOLDOG POSZTOKAT
#HISZEKNEKED #IGAZSÁG
Sírtunk.
Hatalmas megkönnyebbülés volt.
Végre! Mindazok után, amin átmentünk!
SÍRTAM ÖRÖMÖMBEN HÁROMÉVNYI ELFOJTOTT DÜH UTÁN.
KÖSZÖNJÜK, TÚLÉLŐ, HOGY ERŐS VOLTÁL, ÉS KITARTOTTÁL A VÉGÉIG.
SZABADABBÁ TETTÉL MINKET. #HISZEKNEKED
Azt üzenném neki…
Basszus! Köszönöm!
Hálás vagyok!
Elhoztad a változást.
NEMI ERŐSZAK VOLT A FALKA BŰNÖS
ERŐSZAK VOLT
NEMI ERŐSZAK VOLT. NEM BÁNTALMAZÁS. NEMI ERŐSZAK.
#HITTÜNKNEKED
Vele voltam, amikor hívtak.
Csodálatos volt. Sírtunk és megöleltük egymást.
Keményen küzdöttünk a rendszerrel.
De egy embernek igazságot szolgáltattunk.
Nem örülünk annak, ha valaki börtönbe megy.
Ez egy borzalmas dolog. Azonban…
felelősséget kell vállalnod a tetteidért.
Úgy érzem, elbuktam.
Valószínűleg nem kellene ezt mondanom,
de így érzem.
Ez nem győzelem vagy kudarc kérdése.
Itt senki sem nyert.
Társadalmilag mindannyian veszítettünk ezzel.
VÁROSI BÍRÓSÁG CÓRDOBA
Aztán eljött az én tárgyalásom is.
Az emberek figyelmeztettek, hogy mi várhat rám,
mind lelkileg, mind jogilag.
Sok tetoválásom van, ezeket elfedtem.
A farkasfalka négy tagját 18 hónap börtönre ítélték,
egy pozoblancói nő szexuális bántalmazásáért.
Ez a 15 éves börtönbüntetésen túl jár,
amit már a San Fermín-i esetért kaptak.
Megtanulsz együtt élni vele.
És ha ez végre sikerül,
újra normális életed lehet.
Megismerkedtem valakivel.
Egybekeltünk.
És anya leszek.
Az élet megy tovább.
Minden év júliusában az emberek megemlékeznek Nagoréról.
NEM FELEJTÜNK! CSAK AZ IGEN JELENT IGENT!
NAGORE BÁTYJA
Nagore, azért vagyunk itt, mert te már nem lehetsz.
Hogy hangot adjunk neked,
amit José Diego Yllanes 14 éve elvett tőled.
A pamplonai nemi erőszak ügyében hozott ítélet
három évvel ezelőtt felháborodást váltott ki a törvénnyel szemben.
Az új törvény a beleegyezésre fókuszál.
A bántalmazás szót törölték, minden szexuális bűntény
mostantól nemi erőszak, a vegyi elkábítás is.
A törvény megújításával már súlyosabb büntetések róhatóak ki.
Előírták az áldozatok segítését,
krízisközpontok létrehozását, és az iskolai felvilágosítást.
A törvény egy bűntény elkövetése után alkalmazandó.
De a legfontosabb az, ami előtte történik.
Fontos elérnünk egy olyan egyéni és társadalmi felfogást,
ami bizonyos magatartásformákat elfogadhatatlannak tart.
Először jön a társadalom, és mi azt követjük.
Ez egy hatalmas előrelépés.
Segített átalakítani a társadalmi felfogást arról,
hogy mi a szexuális erőszak, és a nők min mennek keresztül…
És ez azt is jelenti, hogy a fiatalabb generációk
úgy nőnek fel, hogy hallják az erről való diskurzust.
Még továbbra is vannak akadályok.
De elültettünk egy nagyon fontos magot.
Ez az ügy kulcsfontosságú volt a büntetlenség elleni harcban.
Ez nagy győzelem.
Nem az ítélet, hanem a visszakapott élet.
Befejezi a főiskolát, és karriert épít.
De mi nem tettünk semmit. Az ő érdeme.
Ez egy köszönőlevél.
Anya, apa, köszönöm!
Azt, hogy kiálltatok mellettem.
Köszönöm Pamplonának és Navarrának is.
Mindenkinek, aki segített az utamon.
Azoknak, akik anélkül, hogy ismernének, kimentek az utcára,
és hangot adtak nekem, amikor mások próbálták elvenni.
Köszönöm, hogy mellettem voltatok!
Hogy hittetek bennem, nővéreim!
Üzenem az összes nőnek, férfinak, lánynak, fiúnak,
aki hasonlót élt meg: Át tudod vészelni.
Ne hallgass!
Mondd el egy barátnak, családtagnak vagy posztold ki!
Ahogy jónak érzed.
De mondd el te is!
A feliratot fordította: Petőcz István